**Kertulle pronssia, Juho neljäs**

Hämeen piirin kesän ensimmäiset piirinmestaruudet kilpailtiin Hämsyn pm-maastoissa 25.4. Tampereen Hatanpäällä.

Kerttu Niinimäki ja Juho Veikkolainen kävivät kovan kamppailun sijoituksista. Juho jäi 5 sekuntia pronssista, mutta voitti sekunnilla 5:nneksi sijoittuneen. Kerttu puolestaan kävi kovan sekuntikamppailun pronssista ja voitti sen lopulta kahdella sekunnilla.

Molemmilla kisa kävi hyvästä kenraalista 6.5. Salossa juostaviin SM-maastoihin, joissa vastusta löytyy muutamaa astetta enemmän. Poikia on M17-sarjaan ilmoittautunut 74, ja tyttöjä N17-sarjaan on ilmoittautunut 54.

Sisulisäikäiset 9-15 -vuotiaat juoksevat piirinmestaruusmaastot lauantaina 10.5. Lempäälässä. Maastocupin perusteella Valtista on lähdössä iso joukko urheilijoita tavoittelemaan hyviä sijoituksia ja ylläpitämään hyvää seurahenkeä.